Diari Oficial de la Generalitat Valenciana


Sumari del DOGV 3177, del 05-02-1998 (1998/553)

ORDRE de 8 de gener de 1998, de la Conselleria d'Agricultura, Pesca i Alimentació, per la qual es modifiquen las bases reguladores de les ajudes al cooperativisme agrari valencià.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/01/08/(2)/dof/vci/html**

### Dades del document

Número de DOGV
:   3177

Data del DOGV
:   05-02-1998

Secció del DOGV
:   I. DISPOSICIONS GENERALS

Número del document
:   1998/553


Data del document
:   08-01-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 8 de gener de 1998, de la Conselleria d'Agricultura, Pesca i Alimentació, per la qual es modifiquen las bases reguladores de les ajudes al cooperativisme agrari valencià. [1998/X553]
  
Entre les mesures de foment per a la modernització i reconversió cooperativa que s'estableixen en l'Ordre de 20 d'abril de 1995, de la Conselleria d'Agricultura, Pesca i Alimentació, per la qual s'aproven les noves bases reguladores de les ajudes al cooperativisme agrari valencià, les subvencions als interessos de préstecs estan subjectes al compliment de determinades condicions pel que fa a terminis, tipus, comissions.
  
A causa de l'evolució dels mercats financers, procedeix adequar a l'actual situació les condicions dels préstecs que se subvencionaran, sense que això en supose la modificació de la quantia o la distribució temporal de l'ajuda.
  
Vista la proposta del director general d'Indústria, Cooperativisme, Pesca i Relacions Agràries, en l'exercici de les funcions que tinc atribuïdes,
  
ORDENE
  
Article únic
  
Es modifica l'Ordre de 20 d'abril de 1995, de la Conselleria d'Agricultura, Pesca i Alimentació, per la qual s'aprovaven les noves bases reguladores de les ajudes al cooperativisme agrari valencià (DOGV núm. 2.499, de 3 de maig de 1995), en els termes següents:
  
- Es fa una nova redacció de l'article 20:
  
«Article 20. Quantia de les ajudes
  
Les operacions de crèdit la finalitat de les quals siga la prevista en l'article 17, independentment del termini de duració del préstec, podran obtenir, durant els sis primers anys de vida d'aquest, una subvenció que, com a màxim, serà equivalent a cinc punts del tipus d'interés anual, a l'efecte del seu càlcul, atès que la vida de l'operació és d'aquest termini».
  
- Es modifica l'apartat a) de l'article vint-i-tres:
  
«a) Termini: el termini de duració dels préstecs serà de sis anys com a mínim».
  
- S'afegeix la disposició addicional següent:
  
«DISPOSICIÓ ADDICIONAL ÚNICA
  
La Conselleria, a sol·licitud de les parts, podrà autoritzar que els contractes de préstecs als quals es fa referència en el capítol II, vigents a la publicació d'aquesta ordre, puguen adequar-se a les noves condicions sempre que se'n mantinga la data d'inici».
  
- S'afegeixen les disposicions finals següents:
  
«DISPOSICIONS FINALS
  
Primera
  
El director general d'Indústria, Cooperativisme, Pesca i Relacions Agràries dictarà les disposicions necessàries per al desenvolupament i l'aplicació d'aquesta ordre.
  
Segona
  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana».
  
València, 8 de gener de 1998
  
La consellera d'Agricultura, Pesca i Alimentació,


Còpia Permalink ELI